Moord op vroue, kinders styg in SA - Afrika - Republikein
Moord op vroue, kinders styg in SA
Samelewing moet groter poging aanwend
Daar is 3 915 vroue en kinders in die jaar tot 31 Maart vermoor.
Die statistieke vir die 2017-'18-boekjaar is Woensdag aan LP's voorgelê.
Die getal moorde op vroue het landswyd met 11% toegeneem van 2 639 in die 2016-'17-boekjaar tot 2 930 in die 2017-'18-boekjaar.
Beukman het gesê die samelewing moet 'n groter poging aanwend om gesinsgeweld en geweld tussen verwante partye te bekamp.
'n Ander groot probleem is dat sake dikwels teruggetrek word.
Hy het toegegee dat die polisie soms nie weet hoe om slagoffers van gesinsgeweld te hanteer nie en dat opleiding daarom belangrik is. "Ek het aan die polisiebestuur gevra waarom ons nie meer vrouebeamptes by die ontvangstoonbank kry nie.
"Ek verbeel my net as 'n vrou vir 'n polisieman moet sê sy is verkrag. Ek dink dit traumatiseer jou meer. As jy dit nie behoorlik verduidelik nie, verloor ons die saak in 'n later stadium. As dit 'n vrouebeampte is, sal dit makliker wees . . . die sensitiwiteit met die eerste aanmelding moet aan boord geneem word," het Cele gesê.